## Исаиа

Бүлэг: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66

-Reset+

### Бүлэг 58

1 1. “Чангаар хашхирагтун. Бүү зогсогтун.Дуугаа бүрээ мэт чангалан,Миний ард түмэнд гэм бурууг нь,Иаковын гэрт нүглийг нь зарлагтун.
2 Тэд зөвийг үйлддэг бөгөөд Бурханыхаа хуулийг умартаагүй үндэстэн мэт Намайг өдөр бүр эрж,Миний замыг мэдэхийг хүсдэг.Тэд зөв шийдвэрийн төлөө Надаас гуйж,Бурханы ойр байх хүсэлтэй ажээ.
3 «Бидний мацаг барихыг яагаад Та хараагүй юм бэ?Бид өөрсдийгөө номхон даруу болгож байгааг яагаад Та ажиглаагүй юм бэ?» гэдэг.Үзэгтүн, та нар мацаг барих өдрөө өөрсдийн хүслээ дагадаг бөгөөд бүх ажилчдаа мөлждөг.
4 Үзэгтүн, та нар хэрүүл маргаан хийж,хилэнцэт нударгаараа цохихын тулд мацаг барьдаг.Та нар өнөөдрийнх шиг дуу хоолойгоо өндөрт сонсгохын тулд мацаг барьж болохгүй.
5 Энэ өдөр хүн өөрийгөө төлөв даруу болгохын тулд Миний сонгож авсан мацаг барилт энэ гэж үү?Эсвэл энэ нь зөвхөн хүний толгойг зэгс мэт бөхийлгөн,үнсэн дээр хэвтүүлж, таар нөмөргөнө гэсэн үг үү?Үүнийг л та нар ЭЗЭНд тааламжит өдөр,мацаг барилт гэж нэрлэдэг юм уу?
6 Нүгэл хилэнцийн хүлгийг мултлан,буулганы оосрыг тайлан,дарлагдагсдыг чөлөөлж,аливаа буулгыг эвдэхийн тулд мацаг барилтыг Би сонгосон бус уу?
7 Өлсгөлөн нэгэнтэй талхаа хуваан,орон гэргүй ядуусыг гэртээ оруулан,нүцгэн нэгнийг хараад хувцаслаж,өөрийн цусан төрлөөс нуугдахгүй байх бус уу?
8 Тэгвэл чиний гэрэл үүрийн гэгээ шиг цацарч,чиний эдгэрэлт үтэр түргэн болж,чиний үнэн зөв өмнө чинь явж,ЭЗЭНий цог жавхлан чиний арын хамгаалалт болно.
9 Тэгэхэд чамайг дуудахад ЭЗЭН хариулж,чамайг хашхирахад Тэр «Би энд байна» гэж айлдана.Хэрэв та нар дундаасаа буулгыг зайлуулж,хуруугаараа чичлэн, зэрлэг балмад яриагаа боливол,
10 хэрвээ чи өлсөгчдөд өөрийгөө өгч,зовогсдын сэтгэлийг цатгавал,чиний гэрэл нь харанхуйд мандаж,чиний бүрхэг бүүдгэр нь үд дунд мэт байх болно.
11 ЭЗЭН чамайг ямагт удирдан,хатсан газарт чиний хүслийг хангаж,чиний ясанд тэнхээ өгнө.Чи усалсан цэцэрлэг мэт,ширгэшгүй ундаргатай булаг мэт байх болно.
12 Танай хүмүүс эрт цагт эвдэрсэн балгаснуудыг дахин сэргээн,олон үеийн сууриудыг босгоно.Тэгээд чамайг «Цөмөрхийг сэргээн босгогч,оршин суух гудамжийг засагч» гэж нэрлэнэ.
13 Хэрэв чи амралтын өдрийг үл бузарлаж,Миний ариун өдөр өөрийн таашаалыг үйлдэхээс татгалзан хөлөө татвал,амралтын өдрийг баясгалант, ЭЗЭНий ариун өдрийг эрхэм хүндэт гэж нэрлэж,өөрийн замаар явалгүй,өөрийн таашаалыг хайлгүй, чалчилгүй,энэ өдрийг хүндэтгэвэл,
14 чи ЭЗЭНий дотор баяр хөөрийг авна.Би чамайг газрын өндөрлөгүүдээр аялуулан,эцэг Иаковын чинь өв хөрөнгөөр чамайг тэжээнэ” гэж ЭЗЭНий ам айлдсан юм.