## Дуулал

Psalm: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Psalm 86

1 1. Өө, ЭЗЭН чих тавин надад хариулаач.Учир нь би зовж, гачигдаж байна.
2 Би бурханлаг хүн учир сэтгэлийг минь хамгаалаач.Өө, миний Бурхан Та Өөрт тань итгэдэг Өөрийн зарцыг авраач.
3 Өө, Эзэн, намайг нигүүлсээч,Учир нь Тан уруу хандан Би өдөржин хашхирдаг.
4 Өөрийн зарцын сэтгэлийг баярлуулаач,Учир нь Эзэн Тан уруу би сэтгэлээ өргөдөг.
5 Учир нь Эзэн Та сайн бөгөөд уучлахад бэлэн,Таныг дуудагч бүгдэд хайр энэрлээр элбэг баян.
6 Өө, ЭЗЭН, миний залбирлыг чих тавин чагнаач.Миний гуйлтуудын дуунд анхаарал тавиач!
7 Өөрийн зовлонгийн өдөр би Таныг дуудна,Учир нь Та надад хариулна.
8 Өө, ЭЗЭН, бурхдын дунд Тан шиг хэн ч үгүй,Таных шиг үйлс ч байхгүй.
9 Өө, ЭЗЭН, Таны бүтээсэн бүх улс үндэстэн ирж,Таны өмнө хүндэтгэн мөргөж,Таны нэрийг алдаршуулна.
10 Учир нь Та бол аугаа бөгөөд гайхамшигт үйлсийг үйлддэг.Та ганцаараа л Бурхан юм.
11 Өө, ЭЗЭН, Өөрийн замыг надад зааж өгөөч.Би Таны үнэнээр явах болно.Таны нэрээс эмээхээр зүрхийг нэгтгээч.
12 Миний Бурхан ЭЗЭН, би бүх зүрхээрээ Танд талархаж,Таны нэрийг мөнхөд алдаршуулна.
13 Учир нь надад хандсан Таны хайр энэрэл аугаа бөгөөдТа миний сүнсийг Үхэгсдийн орны гүнээс аварсан.
14 Өө, Бурхан, бардамнагч хүмүүс миний эсрэг босож,Хүчирхийлэгч хүмүүсийн бүлэглэл миний амийг хайсан бөгөөдТэд Таныг өөрсдийнхөө өмнө залаагүй.
15 Харин ЭЗЭН Та бол өршөөлт, нигүүлсэлт,Уурлахдаа удаан, хайр энэрэл болон үнэнээр элбэг баян Бурхан юм.
16 Над уруу эргэж, намайг нигүүлсээч.Өөрийн зарцад Өөрийн хүчийг өгч,Шивэгчнийхээ хүүг авраач.
17 Намайг үзэн ядагчид хараад ичихийн тулдСайны төлөөх тэмдгийг надад үзүүлээч.Учир нь ЭЗЭН Та надад туслан, намайг тайвшруулсан.