## Хосеа

Бүлэг: 1 2 3 4 5 6 7 8 9 10 11 12 13 14

-Reset+

### Бүлэг 7

1 1. Би Израилийг эмчлэх үед Ефраимын хууль бус байдлууд болон Самарийн хорон муу үйлдлүүд ил гаргагдана.Учир нь тэд хуурамчаар үйлджээ.Хулгайч дотогшоо орж, танхайчууд гадна талд дээрэм хийнэ.
2 Би тэдний бүх хилэнцийг санаж байгаа гэдгийг тэд зүрхэндээ эргэцүүлдэггүй.Одоо тэдний үйлдлүүд өөрсдийг нь тойрон хүрээлж байна.Тэд Миний нүүрний өмнө байна.
3 Хилэнцэт байдлаараа тэд хааныг баярлуулж,заль мэхээрээ тэд ноёдыг цэнгүүлнэ.
4 Зуурсан гурил нь нухагдаад исэх хүртэл нь галаа хөдөлгөхгүй байгаа талх баригчийн халаасан зуух шигТэд бүгд садарлагчид юм.
5 Манай хааны өдөрт ноёд нь дарсанд цохиулан, өвчтэй болцгоов.Тэр тохуурхагчидтай хамт гараа сунгадаг.
6 Тэд хуйвалдаанаа хэрэгжүүлэх үед тэдний зүрх нь зуух мэт байх ажээ.Тэдний уур нь шөнөжин дүрэлзэж, өглөө болоход бадарсан гал мэт шатдаг.
7 Тэд бүгд зуух мэт халуун бөгөөд өөрсдийн захирагчдыг түймэрддэг.Тэдний бүх хаад нь унасан бөгөөд тэдгээрийн хэн нь ч Намайг дууддаггүй.
8 Ефраим нь өөрийгөө ард түмнүүдтэй хольсон.Ефраим нь эргүүлэгдээгүй талх мэт болжээ.
9 Харийнхан түүний хүч чадлыг цөлмөх боловч тэрээр үүнийг мэддэггүй.Мөн өөр дээр нь буурал үс цацагдсан байхад ч тэр үүнийг мэддэггүй.
10 Хэдийгээр Израилийн бардамнал нь өөрийнхөө эсрэг гэрчилдэг боловчтэд өөрсдийн Бурхан ЭЗЭН уруу буцаж ирсэнгүй.Энэ бүгдийн төлөө Түүнийг хайсан ч үгүй.
11 Тиймээс Ефраим нь ухаангүй тэнэг тагтаа мэт болжээ.Тэд Египетийг дуудаж, Ассири уруу явдаг.
12 Тэднийг явмагц Би тороо тэдний дээр хаях болно.Би тэднийг огторгуйн шувууд мэт доош буулгана.Чуулгандаа тунхагласных нь дагуу Би тэднийг жанчих болно.
13 Надаас зугтан тэнэсэн тул тэд гаслантай яа!Тэд Надаас урвасан учир сүйрэл нь тэднийх билээ!Би тэднийг авармаар байсан ч тэд Миний эсрэг худал ярьдаг.
14 Орондоо гасалж байхдаа ч тэд зүрхнээсээ Над уруу хашхирдаггүй.Үр тариа, шинэ дарсны төлөө тэд өөрсдийгөө цуглуулж, Надаас эргэн холджээ.
15 Хэдийгээр Би тэдний гарыг дасгалжуулан тэнхрүүлсэн боловч тэд Миний эсрэг хорон мууг сэддэг.
16 Тэд эргэсэн боловч дээш ханддаггүй.Тэд хуурамч нум мэт байна.Тэдний ноёд нь хэл амныхаа ичгүүргүй байдлаас болж илдэнд унах болно.Энэ нь Египет газарт тэдний доог тохуу болох юм.